ai4bharat/Pralekha huggingface dataset:
వ్యవసాయ మంత్రిత్వ శాఖ
వ్యవసాయ రంగం లో, వ్యవసాయం తో సంబంధం గల రంగాల లో సహకారం కోసం భారతదేశాని కి, ఫిజీ ల మధ్య అవగాహన పూర్వక ఒప్పందాని కి ఆమోదం తెలిపిన మంత్రిమండలి
వ్యవసాయ రంగం లో, వ్యవసాయం తో సంబంధం గల రంగాల లో సహకారానికి గాను భారతదేశ గణతంత్రాని కి చెందిన వ్యవసాయం, రైతుల సంక్షేమ మంత్రిత్వ శాఖ కు, ఫిజీ గణతంత్రాని కి చెందిన వ్యవసాయ మంత్రిత్వ శాఖ కు మధ్య ఒక అవగాహన పూర్వక ఒప్పంద పత్రం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
ఈ ఎమ్ఒయు భారతదేశాని కి, ఫిజీ కు మధ్య ఈ కింద పేర్కొన్న రంగాల లో సహకారానికి బాట వేస్తుంది:-
• పరిశోధన లలో పాలుపంచుకొనే సిబ్బంది, విజ్ఞాన శాస్త్ర నిపుణులు, నిపుణులు, సాంకేతిక శిక్షణార్థుల పరస్పర ఆదాన ప్రదానం;
• సాంకేతిక విజ్ఞానాన్ని పెంపొందించుకోవడం, సాంకేతిక విజ్ఞాన బదలాయింపు;
• వ్యవసాయ అభివృద్ధి కోసం మౌలిక సదుపాయాల కల్పన కు ఊతం ఇవ్వడం;
• వర్క్ షాపుల, చర్చాసభల నిర్వహణ, అధికారుల కు, రైతుల కు శిక్షణ ద్వారా మానవ వనరుల ను అభివృద్ధి చేసుకోవడం;
• ఉభయ దేశాల లోని ప్రైవేటు రంగాల మధ్య సంయుక్త సంస్థ  లను ప్రోత్సహించడం;
• వ్యవసాయ వస్తువుల కు విలువ జోడింపు/డౌన్ స్ట్రీమ్ ప్రోసెసింగ్ తో పాటు మార్కెటింగ్ లో పెట్టుబడుల ను ప్రోత్సహించడం;
• వ్యవసాయానికి సంబంధించిన అన్ని రంగాల లో సామర్ధ్యం పెంపుదల ను ప్రోత్సహించడం;
• బజారులను అందుబాటు లోకి తీసుకు రావడం ద్వారా వ్యవసాయ ఉత్పత్తుల ప్రత్యక్ష వర్తకాన్ని ప్రోత్సహించడం;
• పరిశోధన ప్రతిపాదనల ను రెండు పక్షాలు కలసికట్టుగా రూపొందించడం, అభివృద్ధి పరచడం, రిసర్చ్ ప్రాజెక్టుల ను అమలుపర్చడం;
• సస్య రక్షణ కు సంబంధించిన అంశాల ను పరిష్కరించడం కోసం ఇండో-ఫిజీ కార్యాచరణ సమూహాన్ని ఏర్పాటు చేయడం, దీనితో పాటు, ఇరు పక్షాలు సమ్మతించే మేరకు మరే విధంగానైనా సహకరించుకోవడం.
ఈ ఎమ్ఒయు ప్రకారం, రెండు దేశాల కు చెందిన కార్యాచరణ ఏజెన్సీ ల ద్వారా ఒక సంయుక్త కార్యాచరణ సమూహాన్ని  ఏర్పాటు చేయడం జరుగుతుంది. ఇది తనకు నిర్దేశించిన లక్ష్యాల ను సాధించడం కోసం ప్రక్రియలకు తుది రూపాన్ని ఇస్తుంది. ఇరు పక్షాలు సహకరించుకోదగిన కార్యక్రమాల ను రూపొందిస్తుంది. తత్సంబంధిత సిఫారసులను చేస్తుంది. జెడబ్ల్యుజి ప్రతి రెండు సంవత్సరాల కాలం లో ఒక సారి చొప్పున ఒక పర్యాయం భారతదేశం లో, మరొక పర్యాయం ఫిజీ లో తాను సమావేశమవుతుంది.
ఈ ఎమ్ఒయు, దీని పై సంతకాలు జరిగిన తేదీ నుంచి అమలు లోకి వస్తుంది; అప్పటి నుంచి 5 సంవత్సరాల పాటు అమలు లో ఉంటుంది.
సమాచార, ప్రసార మంత్రిత్వ శాఖ
వర్చువల్ మోడ్లో 52వ ఐఎఫ్ఎఫ్ఐకి హాజరు కావడానికి మీడియా కోసం నమోదు ప్రారంభించబడింది
గోవాలో జరుగుతున్న 52వ ఇంటర్నేషనల్ ఫిల్మ్ ఫెస్టివల్ ఆఫ్ ఇండియా  కార్యక్రమాలకు హాజరు కావాలనుకునే మీడియా వ్యక్తులు ఆన్లైన్ విధానంలో ఇప్పుడే నమోదు చేసుకోవచ్చు. 2021 నవంబర్ 20 నుండి 28వ తేదీ వరకు డిజిటల్ మాధ్యమం ద్వారా వర్చువల్గా ఈ ఉత్సవంలో పాల్గొనాలనుకునే వారి కోసం ఈ ప్రక్రియ నిర్వహించబడుతోంది. కింద ఇచ్చిన లింక్ ద్వారా నమోదు చేసుకోవచ్చు.
https://virtual.iffigoa.org
ప్రస్తుతం కొనసాగుతున్న కొవిడ్-19 మహమ్మారి కారణంగా ఆసియాలోని పురాతన మరియు భారతదేశపు అతిపెద్ద చలనచిత్రోత్సవం యొక్క 52వ ఎడిషన్ హైబ్రిడ్గా నిర్వహించబడుతుంది. మరియు ఉత్సవ సంబంధిత కార్యకలాపాలకు వర్చువల్ విధానంలో హాజరయ్యే అవకాశాలు ఉంటాయి. ఆన్లైన్లో పెద్ద సంఖ్యలో సినిమా ప్రదర్శన ఉంటుంది. అదే కాకుండా అన్ని మీడియా సమావేశాలు పిఐబి ఇండియా యూట్యూబ్ ఛానెల్ youtube.com/pibindiaలో ప్రత్యక్ష ప్రసారం చేయబడతాయి. ప్రెస్ కాన్ఫరెన్స్లో జర్నలిస్టులు ఆన్లైన్లో ప్రశ్నలు అడగడానికి సదుపాయం ఉంటుంది.
1 జనవరి 2021 నాటికి 21 ఏళ్లు పైబడిన మీడియా వ్యక్తులు ఫిల్మ్ ఫెస్టివల్కు హాజరయ్యేందుకు గుర్తింపు పొందవచ్చు. మీడియా కోసం రిజిస్ట్రేషన్ ఉచితం. వర్చువల్గా కార్యక్రమానికి హాజరు కావడానికి లాగిన్ ఆధారాలతో పాటుగా గుర్తింపు పొందిన మీడియా వ్యక్తులు ఇమెయిల్/ఎస్ఎంఎస్ ద్వారా తెలియజేయబడతారు. మీడియా ప్రతినిధులకు అందించబడిన వర్చువల్ రిజిస్ట్రేషన్ బదిలీ చేయబడదని దయచేసి గమనించండి. ఇంకా ఈ ఈవెంట్ 52వ ఐఎఫ్ఎఫ్ఐ వర్చువల్ ప్లాట్ఫారమ్కు మాత్రమే పరిమితం చేయబడింది. వేడుక జరిగే వేదిక వద్ద భౌతిక ఉనికి కోసం ఇది ఉపయోగించబడదు.
ఐఎఫ్ఎఫ్ఐ 52వ ఎడిషన్కు వ్యక్తిగతంగా హాజరు కావాలనుకునే మీడియా ప్రతినిధులు ఇక్కడ నమోదు చేసుకోవచ్చు: https://my.iffigoa.org/extranet/media/
ఐఎఫ్ఎఫ్ఐ గురించి:
1952లో స్థాపించబడిన ఇంటర్నేషనల్ ఫిల్మ్ ఫెస్టివల్ ఆఫ్ ఇండియా , ఆసియాలో అత్యంత ముఖ్యమైన చలనచిత్రోత్సవాలలో ఒకటి. ప్రస్తుతం గోవా రాష్ట్రంలో ఏటా నిర్వహించబడుతున్న ఈ ఉత్సవం..చలనచిత్ర కళ యొక్క గొప్పతనాన్ని ప్రదర్శించడానికి ప్రపంచంలోని సినిమాలకు ఒక ఉమ్మడి వేదికను అందించడం లక్ష్యంగా పెట్టుకుంది; ఈ కార్యక్రమం సామాజిక మరియు సాంస్కృతిక నైతికత నేపథ్యంలో వివిధ దేశాల చలనచిత్ర సంస్కృతుల అవగాహన మరియు ప్రశంసలకు దోహదం చేయడం; మరియు ప్రపంచ ప్రజల మధ్య స్నేహం మరియు సహకారాన్ని ప్రోత్సహిస్తుంది. ఈ ఉత్సవాన్ని డైరెక్టరేట్ ఆఫ్ ఫిల్మ్ ఫెస్టివల్స్  మరియు గోవా రాష్ట్ర ప్రభుత్వం సంయుక్తంగా నిర్వహిస్తాయి.
52వ ఐఎఫ్ఎఫ్ఐకు సంబంధించిన తాజా సమాచారాన్ని ఉత్సవంకు సంబంధించినవెబ్సైట్ www.iffigoa.orgలో మరియు ట్విట్టర్, ఫేస్బుక్ మరియు ఇన్స్టాగ్రామ్లో ఐఎఫ్ఎఫ్ఐ యొక్క సోషల్ మీడియా హ్యాండిల్స్లో మరియు పిఐబి గోవా మరియు పిఐబి ముంబై సోషల్ మీడియా హ్యాండిల్లో కూడా యాక్సెస్ చేయవచ్చు. కార్యక్రమానికి సంబంధించిన బ్రోచర్ ఆన్లైన్లో అందుబాటులో ఉంటుంది.
ప్రధాన మంత్రి కార్యాలయం
హెరాథ్ సందర్భం లో ప్రజల కు శుభాకాంక్షలుతెలిపిన ప్రధాన మంత్రి
హెరాథ్ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
‘‘ హెరాథ్ ముబారక్! ఈ పవిత్ర సందర్భం సర్వత్రా సంతోషాన్ని, శ్రేయాన్ని పెంపొందించాలని నేను ప్రార్థిస్తున్నాను. రాబోయే కాలాల్లో ప్రతి ఒక్కరి ఆకాంక్ష లు నెరవేరుగాక ’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
బాంగ్లాదేశ్ ప్రధాని శేఖ్ హసీనా తో టెలిఫోన్ లో సంభాషించిన ప్రధాన మంత్రి
బాంగ్లాదేశ్ ప్రధాని శేఖ్ హసీనా తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ లో మాట్లాడారు. ఈద్-ఉల్-ఫిత్ర్ సందర్భం లో బాంగ్లాదేశ్ ప్రజల కు మరియు బాంగ్లాదేశ్ ప్రధాని శేఖ్ హసీనా కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
నేత లు ఉభయులూ అమ్ఫాన్ తుఫాను వల్ల ఇరు దేశాల లోనూ వాటిల్లిన నష్టం తాలూకు వారి వారి అంచనాల ను ఒకరి తో మరొకరు వెల్లడి చేసుకొన్నారు. ప్రపంచవ్యాప్త వ్యాధి ‘కోవిడ్’ యొక్క స్థితి ని గురించి మరియు ఈ విశ్వమారి విషయం లో ప్రస్తుతం రెండు దేశాల మధ్య కొనసాగుతున్న సమన్వయాన్ని గురించి కూడా నేత లు చర్చించారు. ఈ సవాళ్ల కు పరిష్కారాల ను అన్వేషించడం లో బాంగ్లాదేశ్ కు భారతదేశం సాయపడుతుందని ప్రధాన మంత్రి శ్రీ మోదీ పునరుద్ఘాటించారు.
స్నేహశీలురైనటువంటి బాంగ్లాదేశ్ ప్రజల కు మరియు ప్రధాని శేఖ్ హసీనా కు మంచి ఆరోగ్యం మరియు శ్రేయం ప్రాప్తించాలంటూ ప్రధాన మంత్రి తన శుభాకాంక్షల ను వ్యక్తం చేశారు.
(
ప్రధాన మంత్రి కార్యాలయం
పవిత్ర మాసం ‘రమ్ జాన్’ ఆరంభమైన సందర్భం లో ప్రజల కు శుభాకాంక్షలు తెలిపిన ప్రధాన మంత్రి
పవిత్ర మాసం అయినటువంటి రమ్ జాన్ మొదలైన సందర్భం లో ప్రధాన మంత్రి శ్రీ నరేంద్ర మోదీ తన శుభాకాంక్షల ను తెలిపారు.
శ్రీ నరేంద్ర మోదీ ఒక ట్వీట్ లో ‘‘రమ్ జాన్ అవసరార్థులకు, వంచన కు గురి అయినటువంటి వారికి సేవ చేయాలి అనే ఒక ముఖ్యమైన సందేశాన్ని ఇస్తుంది. మానవుల లో సమానత్వానికి, సోదరీసోదర భావానికి, సహానుభూతి కి గల ప్రాముఖ్యాన్ని కూడా ఈ మాసం చాటిచెప్తుంది’’ అని పేర్కొన్నారు.
కార్మిక, ఉపాధికల్పన మంత్రిత్వ శాఖ
దేశవ్యాప్తంగా 30 ఈఎస్ఐసీ ఆసుపత్రులలో కీమోథెరపీ సేవలను ప్రారంభించిన శ్రీ భూపేందర్ యాదవ్
భారతదేశ అమృత్ కాల్లో మన శ్రమ యోగుల సర్వతోముఖ సంక్షేమం గురించి ప్రధాన మంత్రి శ్రీ నరేంద్ర మోదీజీ దృష్టిని సాకారం చేసే దిశలో ఈ ప్రయోగం ఒక అడుగు: శ్రీ యాదవ్
15 కొత్త ఈఎస్ఐ హాస్పిటల్స్, 78 ఈఎస్ఐ డిస్పెన్సరీలను ఏర్పాటు చేస్తోన్న ఈఎస్ఐసీ
కేంద్ర కార్మిక & ఉపాధి మరియు పర్యావరణం, అటవీ మరియు వాతావరణ మార్పుల మంత్రి శ్రీ భూపేందర్ యాదవ్ ఈరోజు న్యూఢిల్లీలోని ఈఎస్ఐసీ ప్రధాన కార్యాలయంలో జరిగిన ఈఎస్ఐ కార్పొరేషన్ 191వ సమావేశంలో దేశవ్యాప్తంగా 30 ఈఎస్ఐసీ ఆసుపత్రులలో కీమోథెరపీ సేవలను ప్రారంభించారు.
భారతదేశ అమృత్ కాల్లో మన శ్రమ యోగుల సర్వతోముఖ సంక్షేమం గురించి ప్రధాన మంత్రి శ్రీ నరేంద్ర మోదీజీ దృష్టిని సాకారం చేసే దిశలో ఈ ప్రయోగం ఒక ముందడుగు అని శ్రీ యాదవ్ అన్నారు. అంతర్గత కీమోథెరపీ సేవల ప్రారంభంతో బీమా చేయబడిన కార్మికులు మరియు వారిపై ఆధారపడినవారు సులభంగా మెరుగైన క్యాన్సర్ చికిత్సను పొందగలుగుతారని తెలిపారు.
ఈఎస్ఐసీకి చెందిన డ్యాష్బోర్డ్లతో కూడిన కంట్రోల్ రూమ్ను కూడా కేంద్ర మంత్రి ప్రారంభించారు. ఈ డాష్బోర్డ్లు ఈఎస్ఐసీ ఆసుపత్రులలో వనరులు మరియు పడకల మెరుగైన పర్యవేక్షణ, కొనసాగుతున్న నిర్మాణ ప్రాజెక్టుల ప్రస్తుత స్థితి మొదలైనవాటిని నిర్ధారిస్తాయి.
ఈఎస్ఐసీ ఆస్పత్రుల్లో నైపుణ్యం కలిగిన వైద్య నిపుణుల లభ్యతను నిర్ధారించడానికి ఈఎస్ఐసీ వైద్య విద్య రంగంలో తన పనిని మరింత ముందుకు తీసుకెళ్లాలని ఈఎస్ఐ కార్పొరేషన్ నిర్ణయించిందని శ్రీ యాదవ్ చెప్పారు. అవసరాన్ని అంచనా వేసిన తర్వాత కొత్త ఈఎస్ఐసీ మెడికల్ కాలేజీలు, ఆసుపత్రులను ఏర్పాటు చేస్తామని చెప్పారు. ఈఎస్ఐసీ ఆధ్వర్యంలో ఇప్పటి వరకు 8 మెడికల్ కాలేజీలు, 2 డెంటల్ కాలేజీలు, 2 నర్సింగ్ కాలేజీలు, ఒక పారా మెడికల్ కాలేజీని స్థాపించి నిర్వహిస్తున్నట్లు తెలిపారు.
వైద్య సంరక్షణ సేవలు, పరిపాలన, ఆర్థిక విషయాల్లో మెరుగుదలకు సంబంధించిన వివిధ ఎజెండా అంశాలను చర్చించి, కొనసాగుతున్న నిర్మాణ ప్రాజెక్టుల సమీక్షతో పాటు సమావేశంలో నిర్ణయించారు.
15 కొత్త ఈఎస్ఐ ఆస్పత్రులు, 78 ఈఎస్ఐ డిస్పెన్సరీలు, ఈఎస్ఐసి హాస్పిటల్, బెల్టోలా, అస్సాం, ఈఎస్ఐసి మెడికల్ కాలేజ్ & హాస్పిటల్, కె.కె. నగర్, చెన్నై, తమిళనాడు మరియు ఈఎస్ఐసి మెడికల్ కాలేజ్ & హాస్పిటల్, ఫరీదాబాద్, హర్యానాలో బెడ్ స్ట్రెంగ్త్ పెంపుదలకు ఈ సమావేశంలో సూత్రప్రాయంగా ఆమోదం లభించింది.
కార్యక్రమంలో సిటిజన్ చార్టర్, మాన్యువల్ ఆఫ్ ఆడిట్ & అకౌంట్స్ ఆఫ్ ఈఎస్ఐసి, రెఫరల్ పాలసీ మరియు ఎక్విప్మెంట్ పాలసీని శ్రీ యాదవ్ విడుదల చేశారు.
రాజస్థాన్, కేరళ మరియు బెంగళూరులోని ఈఎస్ఐసి కార్యాలయాల నుండి ఐగాట్ లెర్నింగ్ ప్లాట్ఫామ్లో అగ్రస్థానంలో నిలిచిన ఈఎస్ఐస్ యొక్క 5 ఐగాట్ అభ్యాసకులను కూడా శ్రీ యాదవ్ సత్కరించారు. పౌర సేవలలో సామర్థ్య అభివృద్ధిని ప్రోత్సహించడమే ఈ వేదిక లక్ష్యం.
శ్రీమతి డోలా సేన్, పార్లమెంటు సభ్యులు, శ్రీ రామ్ కిర్పాల్ యాదవ్, పార్లమెంటు సభ్యులు, శ్రీమతి ఆర్తి అహుజా, సెక్రటరీ , డాక్టర్. రాజేంద్ర కుమార్, డైరెక్టర్ జనరల్తో పాటు రాష్ట్ర ప్రభుత్వ ప్రధాన కార్యదర్శులు/కార్యదర్శులు, యజమానులు, ఉద్యోగులు ప్రతినిధులు మరియు ఇతర ఈఎస్ఐ కార్పొరేషన్ సభ్యులు సమావేశానికి హాజరయ్యారు.
ఆర్థిక మంత్రిత్వ శాఖ
‘‘జిల్లా జిల్లాలో కేంద్ర జిఎస్టి మీకోసం’’
పన్ను చెల్లింపుదారులు, జిఎస్టి వృత్తి నిపుణులకు జిఎస్టి సమస్యలు, సందేహాల నివృత్తి మరియు జిఎస్టి చట్టంపై సెంట్రల్ జిఎస్టి, హైదరాబాద్ అధికారుల బృందం అవగాహన కార్యక్రమాలు నిర్వహిస్తోంది.
రేపు అంటే 2020 ఫిబ్రవరి 25వ తేదీన ఉదయం 10.00 గంటలకు నుండి సాయంత్రం 6.00 గంటలకు గోటేటి కళ్యాణ మండపం, స్వాగత్ గ్రాండ్ దగ్గర, రాక్ టౌన్ రెసిడెన్స్ కాలనీ, సాయి నగర్, ఎల్.బి. నగర్ నందు ‘‘జిల్లా జిల్లాలో కేంద్ర జిఎస్టి మీకోసం’’ - జిఎస్టి అవగాహన కార్యక్రమం నిర్వహించబడుతోందని, పన్ను చెల్లింపుదారులు, జిఎస్టి నిపుణులు అందరూ ఈ అవకాశాన్ని వినియోగించుకోవాలని సెంట్రల్ జిఎస్టి, హైదరాబాద్, డిప్యూటీ కమిషనర్  శ్రీ వి. శ్రీనివాసరావు ఒక ప్రకటనలో తెలిపారు.
మరిన్ని వివరాలకు సూపరింటెండెంట్  శ్రీ సి.వి. రమణ శర్మ, ఫోన్ నెంబర్: 9849604835 ను సంప్రదించవలెను.
(Visitor Counter : 127
ఆర్ధిక వ్యవహారాల మంత్రివర్గ సంఘం
కోవిడ్-19 కారణం గా విద్యుత్తు రంగాని కి ఎదురైన ఆర్థిక సంక్షోభాన్ని దూరం చేసేందుకు ద్రవ్యత్వాన్ని సమకూర్చడం కోసం తీసుకొనే చర్యల కు ఆమోదం తెలిపిన మంత్రిమండలి
విద్యుత్తు వితరణ కంపెనీ  ల కు గత సంవత్సరం ఆర్జించిన ఆదాయం లో 25 శాతం నిర్ధారిత పరిమితి కంటే అధికం గా నిర్వహణ మూలధనాన్ని ఉజ్వల్ డిస్ కమ్ అశ్యువరన్స్ యోజన  లో భాగం గా అందించడం కోసం పావర్ ఫైనాన్స్ కార్పొరేశన్  కి, గ్రామీణ విద్యుదీకరణ సంస్థ  కు ఒక సారి మినహాయింపు ను ఇచ్చేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన ఆర్థిక వ్యవహారాల మంత్రివర్గ సంఘం ఆమోదం తెలిపింది.
విద్యుత్తు రంగాని కి ద్రవ్యత్వాన్ని సమకూర్చడం లోను, డిఐఎస్ సిఒఎం లకు రాష్ట్ర ప్రభుత్వాలు చెల్లింపులు జరపడానికి పూచీ పడటం లోను ఒక సారి మినహాయింపు సహాయకారి కాగలదు.
పూర్వరంగం:
ప్రపంచవ్యాప్త వ్యాధి కోవిడ్-19 అకస్మాత్తుగా దేశం లో చెలరేగిన నేపథ్యం లో దేశం అంతటా లాక్ డౌన్ ను విధించడం తో విద్యుత్తు రంగం లో ద్రవ్యత్వం సంబంధిత సమస్య లు ముమ్మరం అయ్యాయి. ప్రజలు వినియోగించుకొన్న కరెంటు కు చెల్లింపుల ను జరపడం లో అసహాయులు అయినందువల్ల విద్యుత్తు పంపిణీ కంపెనీల కు ఆదాయాలు భారీ గా పడిపోయాయి. మరో వైపు విద్యుత్తు సరఫరాల ను- అవి అత్యవసర సేవ కావడం వల్ల- కొనసాగించవలసివచ్చింది. విద్యుత్తు వినియోగం చెప్పుకోదగిన రీతి లో తగ్గింది. ఆర్థిక కార్యకలాపాలు వేగాన్ని అందుకోవడానికి, ఇంకా విద్యుత్తు గిరాకీ పుంజుకోవడానికి కొంత కాలం పట్టేటట్లు ఉన్నందున స్వల్ప కాలాని కి విద్యుత్తు రంగం లో ద్రవ్యత్వం మెరుగుపడేటట్లు లేదని భావించడం జరుగుతోంది. అందువల్ల, విద్యుత్తు సరఫరా ను కొనసాగించడం కోసం విద్యుత్తు రంగం లో ద్రవ్యత్వాన్ని కల్పించవలసిన తక్షణ అవసరం ఉంది.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.53 కోట్ల డోసులు  అందించారు
గత 24 గంటల్లో 2,90,752 డోసులు అందించారు
దేశవ్యాప్త క్రియాశీల కేసుల సంఖ్య 24,043
మొత్తం కేసుల్లో క్రియాశీల కేసులు 0.5%
ప్రస్తుత రికవరీ రేటు 98.76%
గత 24 గంటల్లో 3,102 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,87,748 కు పెరిగింది.
గత 24 గంటల్లో 2,112 కొత్త కేసులు నమోదయ్యాయి.
రోజువారీ పాజిటివిటీ రేటు 1.01%
వారపు పాజిటివిటీ రేటు 0.97%
గత 24 గంటల్లో చేసిన 2,09,088 కొవిడ్ పరీక్షలతో కలిపి ఇప్పటివరకు 89.98 కోట్ల పరీక్షలు చేశారు.
నూతన మరియు పునరుత్పాదక శక్తి మంత్రిత్వ శాఖ
ఈజిప్ట్లో “సిటిజన్-సెంట్రిక్ ఎనర్జీ ట్రాన్సిషన్: ఎన్పవరింగ్ సిటిజన్స్ విత్ మిషన్లైఫ్ సదస్సును నిర్వహిస్తున్న ఎంఎన్ఆర్ఈ, ఎంఓపి
● కాప్27లోని ఇండియన్ పెవిలియన్ భవిష్యత్పై దృష్టితో పౌరకేంద్రీకృత ఎనర్జీ యాక్సెస్, పరివర్తన, భద్రత మరియు న్యాయ సంబంధిత కార్యక్రమాలను ప్రదర్శిస్తోంది
● ప్రపంచ ఇంధన పరివర్తనను సులభతరం చేయడానికి మరియు బలోపేతం చేయడానికి ఇంధన సమర్థవంతమైన మరియు తక్కువ కార్బన్ టెక్నాలజీల విస్తరణను అలాగే మార్కెట్ పెట్టుబడిని వేగవంతం చేసే మార్గాలపై చర్చను నిర్వహించే లక్ష్యంతో సమావేశం
నవీన మరియు పునరుత్పాదక ఇంధన మంత్రిత్వ శాఖ మరియు భారత ప్రభుత్వ విద్యుత్ మంత్రిత్వ శాఖ, ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ , సోలార్ ఎనర్జీ కార్పొరేషన్ ఆఫ్ ఇండియా  మరియు కౌన్సిల్ ఆన్ ఎనర్జీ, ఎన్విరాన్మెంట్ అండ్ వాటర్  భాగస్వామ్యంతో ఈజిప్ట్లోని షర్మ్-ఎల్-షేక్లో జరుగుతున్న కాప్-27లోని ఇండియా పెవిలియన్లో ఈ రోజు “సిటిజన్-సెంట్రిక్ ఎనర్జీ ట్రాన్సిషన్: ఎంపవరింగ్ సిటిజన్స్ విత్ మిషన్ లైఫ్ ” అనే అంశంపై అంతర్జాతీయ సదస్సును నిర్వహించారు.
ఎంఎన్ఆర్ఈ సెక్రటరీ శ్రీ భూపిందర్ సింగ్ భల్లా అధ్యక్షతన జరిగిన ఈ ప్రత్యేక కార్యక్రమం కొన్ని భవిష్యత్తో కూడిన పౌర కేంద్రీకృత ఇంధన యాక్సెస్, పరివర్తన, భద్రత మరియు న్యాయ సంబంధిత కార్యక్రమాలను ప్రదర్శిస్తోంది. ఇది మిషన్ లైఫ్కు నడ్జింగ్ ప్రవర్తనల సూత్రాలను సాకారం చేస్తూ లక్షలమంది ప్రజల జీవితాలను మెరుగుపరిచాయి. ప్రపంచ ఇంధన పరివర్తనను సులభతరం చేయడానికి మరియు బలోపేతం చేయడానికి ఇంధన సామర్థ్యం మరియు తక్కువ కార్బన్ టెక్నాలజీల విస్తరణను అలాగే మార్కెట్ పెట్టుబడిని వేగవంతం చేసే మార్గాలపై సమావేశం చర్చను జరుపుతోంది.
సదస్సులో ఐఆర్ఈఎన్ఏ డిప్యూటీ డైరెక్టర్ జనరల్ డాక్టర్ గౌరీ సింగ్ మరియు ఇంటర్నేషనల్ సోలార్ అలయన్స్  డైరెక్టర్ జనరల్ డాక్టర్ అజయ్ మాథుర్ మరియు ఇండియన్ ఇండస్ట్రీ చీఫ్ ఎగ్జిక్యూటివ్లు పాల్గొన్నారు.
రైల్వే మంత్రిత్వ శాఖ
దేశవ్యాప్తంగా 2020 మే 9 వరకు 283 శ్రామిక్ స్పెషల్ రైళ్లను నడపనున్న ఇండియన్ రైల్వే
ఈరోజు మరో 49 శ్రామిక్ స్పెషల్ రైళ్ళు .
ప్రయాణికులకు ఉచిత భోజన , మంచినీటి వసతి
ప్రయాణీకులను పంపే రాష్ట్రం , వారిని స్వీకరిస్తున్న రాష్ట్రం రెండూ సమ్మతి ఇచ్చిన తరువాత మాత్రమే రైల్వేశాఖ రైళ్లను నడుపుతోంది.
భౌతిక దూరం పాటిస్తున్నారు.
ఒక్కొక్క శ్రామిక్ ప్రత్యేక రైలులో 1200 మందికి ప్రయాణసదుపాయం
తాజా సమాచారం ప్రకారం, 300కు పైగా రైళ్లు నడుస్తున్నాయి.
కేంద్ర హోంమంత్రిత్వశాఖ ఆదేశాల మేరకు, ప్రత్యేక రైళ్ల ద్వారా వలస కార్మికులు, యాత్రికులు, పర్యాటకులు, విద్యార్థులు , వివిధ ప్రదేశాలలో చిక్కుకుపోయిన ఇతర వ్యక్తులను వారి స్వస్థలాలకు చేర్చడానికి భారత రైల్వే “శ్రామిక్ స్పెషల్” రైళ్లను నడపాలని నిర్ణయించింది.
(9 మే 2020 నాటికి, దేశవ్యాప్తంగా వివిధ రాష్ట్రాల నుండి మొత్తం 283 “శ్రామిక్ స్పెషల్” రైళ్లు నడుస్తున్నాయి, ఇందులో 225 రైళ్లు గమ్యస్థానానికి చేరుకున్నాయి , 58 రైళ్లు ప్రయాణికుల చేరవేతలో ఉన్నాయి. మరో 49 శ్రామిక్ ప్రత్యేక రైళ్లు ఈరోజు తిరగనున్నాయి.
ఈ 283 రైళ్లు, ఆంధ్రప్రదేశ్ , బీహార్ , హిమాచల్ ప్రదేశ్ , జార్ఖండ్ , మధ్యప్రదేశ్ , మహారాష్ట్ర , ఒడిశా , రాజస్థాన్ , తెలంగాణ , ఉత్తర ప్రదేశ్ , పశ్చిమ బెంగాల్  ఆయా రాష్ట్రాల గమ్యస్థానాలకు చేరుకున్నాయి.
ఈ రైళ్లలో వలస కార్మికులను, ప్రయాగ్రాజ్, ఛప్రా, బాలియా, గయా, పూర్నియా, వారణాసి, దర్భాంగా, గోరఖ్పూర్, లక్నో, జౌన్పూర్, హతియా, బస్తీ, కతిహార్, దానపూర్, ముజఫర్పూర్, సహర్సా వంటి నగరాలకు చేర్చారు.
ఈ శ్రామిక్ స్పెషల్ రైళ్లలో, గరిష్టంగా 1200 మంది ప్రయాణికులు సామాజిక దూరాన్ని గమనించి ప్రయాణించవచ్చు. రైలు ఎక్కే ముందు ప్రయాణికులను తప్పకుండా పరీక్షిస్తారు. ప్రయాణ సమయంలో, ప్రయాణీకులకు ఉచిత భోజనం , నీరు అందజేస్తారు.
గిరిజన వ్యవహారాల మంత్రిత్వ శాఖ
ఎమ్.ఎస్.పి ఫర్ ఎమ్.ఎఫ్.పి. స్కీమ్ కింద అందుబాటులో ఉన్న నిధుల నుంచి సేకరణ ప్రారంభించమని రాష్ట్ర నోడల్ విభాగాలు & అమలు ఏజెన్సీలను కోరిన ట్రై ఫెడ్ 
ఎం.ఎఫ్.పి. పథకం కోసం ఎం.ఎస్.పి. కింద అందుబాటులో ఉన్న నిధుల నుంచి కనీస మద్ధతు ధర వద్ద మైనర్ ఫారెస్ట్ ప్రోడక్ట్స్ సేకరణను ప్రారంభించాలని గిరిజన వ్యవహారాల మంత్రిత్వ శాఖ కింద్ర ట్రై ఫెడ్ రాష్ట్ర నోడల్ విభాగాలు మరియు అమలు చేసే ఏజెన్సీలను కోరింది. ప్రధాన కార్యదర్శులు మరియు రాష్ట్ర నోడల్ విభాగాలు, అమలు చేసే ఏజెన్సీలకు రాసిన లేఖలో యూనిసెఫ్ సహకారంతో ట్రైఫెడ్ వన్ ధన్ స్వయం సహాయక బృందం  సహయాక బృంద సభ్యుల కోసం ప్రత్యేక సెషన్లు నిర్వహిస్తున్నట్లు మేనేజింగ్ డైరక్టర్ శ్రీ ప్రవీర్ కృష్ణ తెలిపారు. గిరిజన సేకరణ దారులతో సామాజిక దూరం మరియు ఇతర పరిశుభ్రత కార్యక్రమాల్లో అవగాహన నిర్వహించారు.
ఇప్పటికే మైనర్ ఫారెస్ట్ ప్రొడయూస్ ద్వారా కనీస మద్ధతు ధరతో మార్కెటింగ్ చేసే మార్గదర్శకాలకు సంబంధించి ఇప్పటికే 2019 ఫిబ్రవరి 26న F. No. 19/17/2018- పేరుతో గిరిజన వ్యవహారాల మంత్రిత్వ శాఖ నోటిఫికేషన్ జారీ చేసింది.
కేంద్ర గిరిజన వ్యవహారాల శాఖ మంత్రి శ్రీ అర్జున్ ముండా సైతం గిరిజన వర్గాలపై ఈ ప్రభావాన్ని తగ్గించేందుకు అవసరమైన చర్యలు చేపట్టాలని రాష్ట్ర ముఖ్యమంత్రులకు లేఖ రాశారు. ఎం.ఎఫ్.ఫి. పథకం కోసం ఎం.ఎస్.పి. కింద ఎం.ఎఫ్.పి.ల సేకరణను ప్రారంభించాలని రాష్ట్ర ప్రభుత్వాలకు సూచించడంతో పాటు గిరిజన వర్గాలకు మద్దతు అందించాలని కోరింది. తద్వారా గిరిజన వర్గాల్లో వైరస్ వ్యాప్తి విషయం గురించి తెలుసుకునే ప్రయత్నం చేయనుంది.
(Visitor Counter : 100
యువజన వ్యవహారాలు, క్రీడల మంత్రిత్వ శాఖ
ఫిట్ ఇండియా ఫ్రీడమ్ రన్ కార్యక్రమాన్ని విర్చువల్ పద్ధతిలో ప్రారంభించిన కేంద్ర క్రీడలు, యువజన వ్యవహారాల శాఖ మంత్రి శ్రీ కిరెన్ రిజిజు
దేశంలోని అన్ని వర్గాలనుంచి ఫిట్ ఇండియా ఫ్రీడమ్ రన్ కార్యక్రమానికి వెల్లువెత్తిన మద్దతు. శారీరక దృఢత్వ సాధనకోసం అద్భుత కార్యక్రమంగా అవతరిస్తుందంటున్న నిర్వాహకులు
విర్చువల్ పద్ధతిలో ఆన్లైన్ ద్వారా ఫిట్ ఇండియా ఫ్రీడమ్ రన్ కార్యక్రమాన్ని కేంద్ర క్రీడలు, యువజన వ్యవహారాల శాఖ మంత్రి శ్రీ కిరెన్ రిజిజు శుక్రవారంనాడు ప్రారంభించారు. ఈ కార్యక్రమంలో దేశవ్యాప్తంగా ప్రభుత్వ, ప్రైవేటు సంస్థలు పాల్గొంటూ వున్నాయి. దీన్ని శారీరక దృఢత్వ సాధనకోసం పనికొచ్చే ఒక అద్భుత్వ కార్యక్రమంగా తీర్చిదిద్దుతున్నామని నిర్వాహకులు దీమా వ్యక్తం చేశారు. కరోనా మహమ్మారి వైరస్ కారణంగా ఈ సారి దీన్ని వినూత్న పద్ధతిలో నిర్వహిస్తున్నారు. దీనిలో పాల్గొనేవారు తమ తమ ప్రాంతాల్లో తమకు అనుకూలమైన సమయంలో ఆగస్టు 15నుంచి అక్టోబర్ 2 మధ్యలో ఎప్పుడైనా చేపట్టవచ్చు.
సరిహద్దు భద్రతా దళం , ఇండో టిబెటిన్ బార్డర్ పోలీస్ , సెంట్రల్ రిజర్వ్ పోలీస్ ఫోర్స్ లతో కలుపుకొని పలు సైనిక దళాలు దేశ వ్యాప్తంగా జరిగే ఈ కార్యక్రమంలో పాల్గొంటాయి. భారతీయ రైల్వేలు, సిబిఎస్ ఇ, ఐ సిఎస్ ఇ పాఠశాలలు పాల్గొంటాయి. నెహ్రూ యువ కేంద్ర సంఘటన్ కు చెందిన 75 లక్షల మంది కార్యకర్తలు, జాతీయ సేవా పథకం  సభ్యులు, ఇండియా స్పోర్ట్స్ అథారిటీ శిక్షకులు..ఇలా పలువురు ఈ కార్యక్రమంలో పాల్గొంటారు.
ఫిట్ ఇండియా ఫ్రీడమ్ రన్ లో పాల్గొనడానికి అన్ని వర్గాల ప్రజలు ఆసక్తి చూడం ఎంతో సంతోషంగా వుందని కేంద్ర మంత్రి శ్రీ కిరెన్ రిజిజు ఆనందం వ్యక్తం చేశారు. ఉద్యోగులను, వారి కుటుంబ సభ్యులను, అన్ని కమ్యూనిటీల ప్రజలను ఈ కార్యక్రమంలోకి తీసుకొని రావడంవల్ల అది భారత స్వాతంత్ర్య స్ఫూర్తిని ఘనంగా చాటుతుందని ఆయన అన్నారు. ఫిట్ ఇండియా ఉద్యమం ప్రజల ఉద్యమంగా మారాలనేది ప్రధాన మంత్రి శ్రీ నరేంద్ర మోదీ దార్శనికత అని ఆయన కల వాస్తవ రూపం దాలుస్తోందని కేంద్ర మంత్రి అన్నారు.
బిఎస్ ఎఫ్ జవాన్లు తాము సేవలందిస్తున్న సరిహద్దుల్లో ఉదయమే జాతీయజెండాలు చేతబట్టి ఫ్రీడమ్ రన్ లో పాల్గొంటారని బిఎస్ ఎఫ్ డైరెక్టర్ జనరల్ తనతో చెప్పినట్టు కేంద్రమంత్రి అన్నారు. ప్రజల్లో దేశభక్తిని నింపడానికి ఇది ఎంతగానో దోహదం చేస్తుందని భారతీయ పౌరులుగా వారి ఆలోచనాశక్తిని ఘనంగా చాటుతుందని ఆయన అన్నారు. మన బలగాల్లోవున్న సంస్కృతి ఎంతో అందమైందని స్పష్టం చేశారు. ఈ ప్రీడమ్ రన్ అనేది ఒక సంబరం , పండగలాంటిదని ఆయన వివరించారు.
సిఆర్ పిఎఫ్ జవాన్లు తమ కుటుంబ సభ్యులతో కలిసి దీంట్లో పాల్గొంటారని సిఆర్ పిఎఫ్ డైరెక్టర్ జనరల్ అన్నారు. తమవైపునుంచి ఈ కార్యక్రమంలో 12 లక్షలకు పైగా పాల్గొంటారని ఆయన అన్నారు. ఒక కోటి కిలోమీటర్ల వరకు ఫ్రీడమ్ రన్ కొనసాగించాలని తాము లక్ష్యంగా పెట్టుకున్నట్టు ఆయన చెప్పారు.
ఫిట్ ఇండియా ఫ్రీడమ్ రన్ అనేది తమ ఉద్యోగుల్లో స్ఫూర్తిని నింపుతోందని వారు శారీరక పటుత్వానికి కావలసిన కార్యక్రమాలు చేపట్టేలా చేస్తోందని రైల్వే బోర్డు ఛైర్మన్ శ్రీ వినోద్ యాదవ్ అన్నారు.
ఈ కార్యక్రమంలో తమ విద్యార్థులు, ఉపాధ్యాయులు, తల్లిదండ్రులుపాల్గొంటారని సిబిఎస్ ఇ, ఐసిఎస్ ఇ ఛైర్మెన్లు తెలిపారు.
|
ఆరోగ్య, కుటుంబ సంక్షేమ మంత్రిత్వ శాఖ
|
178.90 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 4.80 లక్షలకు పైగా డోసులు నిర్వహణ
ప్రస్తుత రికవరీ రేటు 98.68%
గత 24 గంటల్లో నమోదయిన కొత్త కేసులు 4,362
దేశవ్యాప్త క్రియాశీల కేసుల సంఖ్య 54,118
వారపు పాజిటివిటీ రేటు 0.73%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 4.80 లక్షలకు పైగా  డోసులతో కలిపి, 178.90 కోట్ల  డోసులను టీకా కార్యక్రమం అధిగమించింది. 2,07,51,079 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,02,132
|
|
రెండో డోసు
|
|
99,76,076
|
|
ముందు జాగ్రత్త డోసు
|
|
42,46,421
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,10,499
|
|
రెండో డోసు
|
|
1,74,60,733
|
|
ముందు జాగ్రత్త డోసు
|
|
63,89,301
|
|
15-18 ఏళ్ల వారు
|
|
మొదటి డోసు
|
|
5,54,05,474
|
|
రెండో డోసు
|
|
3,09,62,112
|
|
18-44 ఏళ్ల వారు
|
|
మొదటి డోసు
|
|
55,26,01,749
|
|
రెండో డోసు
|
|
44,98,37,567
|
|
45-59 ఏళ్ల వారు
|
|
మొదటి డోసు
|
|
20,24,08,724
|
|
రెండో డోసు
|
|
18,14,43,266
|
|
60 ఏళ్లు పైబడినవారు
|
|
మొదటి డోసు
|
|
12,65,14,228
|
|
రెండో డోసు
|
|
11,29,95,122
|
|
ముందు జాగ్రత్త డోసు
|
|
1,00,08,483
|
|
ముందు జాగ్రత్త డోసులు
|
|
2,06,44,205
|
|
మొత్తం డోసులు
|
|
1,78,90,61,887
గత 24 గంటల్లో 9,620 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,23,98,095 కు పెరిగింది.
దేశవ్యాప్త రికవరీ రేటు 98.68 శాతానికి చేరింది.
గత 24 గంటల్లో 4,362 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 54,118. ఇది మొత్తం కేసుల్లో 0.13 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 6,12,926 పరీక్షలు చేశారు. దేశవ్యాప్తంగా ఇప్పటివరకు 77.34 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.73 శాతంగా ఉంది. రోజువారీ పాజిటివిటీ రేటు 0.71 శాతంగా నమోదైంది.
పౌర విమానయాన మంత్రిత్వ శాఖ
దర్భంగా నుండి రోజువారీ విమానాల బుకింగులు ఈ నెలాఖరు నుండీ ప్రారంభం : హర్దీప్ ఎస్ పురి
ఈ విమానాశ్రయం ఉత్తర బీహార్ లోని 22 జిల్లాలకు ఒక వరం : పౌర విమానయాన శాఖ మంత్రి
ఉడాన్ పథకం కింద ప్రాంతీయ విమాన మార్గాల అనుసంధానతకు ప్రోత్సాహం
దర్భంగా, దియోఘర్ విమానాశ్రయ పనులను క్షేత్రస్థాయిలో సమీక్షించిన - పౌర విమానయాన శాఖ మంత్రి
దర్భాంగా నుండి ఢిల్లీ, ముంబై, బెంగళూరు లకు సెప్టెంబర్ చివరి నాటికి రోజువారీ విమానాల బుకింగ్ ప్రారంభమవుతుందని పౌర విమానయాన శాఖ ఇంచార్జ్ సహాయ మంత్రి, శ్రీ హర్దీప్ సింగ్ పురి తెలియజేశారు. బీహార్లోని దర్భంగా విమానాశ్రయం పనులను క్షేత్ర స్థాయిలో సమీక్షించిన అనంతరం ఆయన మాట్లాడుతూ, పవిత్ర పండుగ ఛత్ పూజకు ముందే, నవంబర్ మొదటి వారంలో విమానాల రాకపోకలు ప్రారంభమవుతాయని చెప్పారు. ఉత్తర బీహార్లోని 22 జిల్లాలకు ఇది ఒక వరం అని ఆయన అన్నారు.
దర్బంగా విమానాశ్రయం పురోగతి మరియు నిర్మాణ స్థితిని పౌర విమానయాన శాఖ మంత్రి మీక్షించారు. మధుబని పార్లమెంటు సభ్యుడు శ్రీ అశోక్ యాదవ్, పౌర విమానయాన మంత్రిత్వశాఖ కార్యదర్శి, శ్రీ ప్రదీప్ సింగ్ ఖరోలా; ఏ.ఏ.ఐ. చైర్మన్, శ్రీ అరవింద్ సింగ్ తో పాటు ఇతర అధికారులు, మంత్రి వెంట ఈ సమీక్షా సమావేశంలో పాల్గొన్నారు.
దర్భంగా విమానాశ్రయం పనుల పురోగతిపై శ్రీ పురీ సంతృప్తి వ్యక్తం చేస్తూ, విమానాశ్రయంలో చాలా వరకు పనులు దాదాపుగా పూర్తయ్యాయని పేర్కొన్నారు. రాక, పోకలకు వినియోగించే హాళ్ళు, చెక్-ఇన్ సౌకర్యం, కన్వేయర్ బెల్టు మొదలైనవి ఇప్పటికే ఏర్పాటయ్యాయనీ, మిగిలిన పనులు అక్టోబర్ చివరిలోపు పూర్తవుతాయని ఆయన చెప్పారు. ఆర్.సి.ఎస్-ఉడాన్ కింద ఈ మార్గం ఇప్పటికే స్పైస్ జెట్ కు లభించింది.
'హవాయి చప్పల్ సే హవాయి జహాజ్ తక్' అనే ప్రధానమంత్రి భావన, ప్రజల జీవితాలను మారుస్తూనే ఉందని శ్రీ పురీ ఉద్ఘాటించారు. దర్భంగా విమానాశ్రయ మైదానంలో పనులు పూర్తి స్థాయిలో జరుగుతుండగా, ఇతర ప్రక్రియలు కూడా పురోగతిలో సాగుతున్నాయని ఆయన పేర్కొన్నారు. మంత్రి దర్భంగా విమానాశ్రయంలో ఉన్న సమయంలోనే స్పైస్ జెట్ ద్వారా విమాన క్రమాంకనం జరిగింది.
జార్ఖండ్ లోని డియోఘర్ విమానాశ్రయం యొక్క స్థితిని సమీక్షించిన అనంతరం, శ్రీ పురీ మాట్లాడుతూ, డియోఘర్ విమానాశ్రయంలో పనులు చివరి దశలో ఉన్నాయనీ, నిర్ణీత సమయంలో పూర్తి కాగలవనీ తెలియజేశారు. పార్లమెంటు సభ్యుడు శ్రీ నిషికాంత్ దుబేతో ఆయన విస్తృతంగా చర్చలు జరిపారు. ఈ విమానాశ్రయం త్వరలో పనిచేయడం ప్రారంభిస్తుందని శ్రీ పురీ చెప్పారు. వచ్చే వారం నాటికి ప్రభుత్వం ఈ విషయంలో కొన్ని కీలక నిర్ణయాలు తీసుకుంటుందని ఆయన తెలియజేశారు.
సంతల్ ప్రాంతానికి విమానయాన సర్వీసుల అనుసంధానంతో పాటు, పాట్నా, కోల్కతా మరియు బాగ్డోగ్రాకు కూడా అనుసంధానతను అందించడానికి వ్యూహాత్మకంగా ఉన్న దియోఘర్లోని విమానాశ్రయం, బీహార్ లోని భాగల్పూర్ మరియు జముయ్ జిల్లాల ప్రజలకు కూడా సేవలందించగలుగుతుంది.
'సబ్ ఉడేన్, సబ్ జుడేన్' అనే నినాదంతో దేశంలోని మారుమూల ప్రాంతాలకు విమాన సర్వీసులతో అనుసంధానం కల్పించే ప్రతిష్టాత్మక ఉడాన్ పథకం కింద ఇది మరో ముందడుగని, మంత్రి పేర్కొన్నారు.